**ΑΝΑΚΟΙΝΩΣΗ**

**Δικαιολογητικών για την ολοκλήρωση των εγγραφών**

Αγαπητές νέες φοιτήτριες και αγαπητοί νέοι φοιτητές,

Θα θέλαμε να σας συγχαρούμε για την εισαγωγή σας στο Τμήμα μας και να σας ευχηθούμε καλή αρχή στις σπουδές σας.

Μετά την ολοκλήρωση της προεγγραφής σας μέχρι τις **8 Σεπτεμβρίου 2023** μέσω της ηλεκτρονικής εφαρμογής του Υπουργείου Παιδείας, Θρησκευμάτων και Αθλητισμού (<https://eregister.it.minedu.gov.gr/>), θα πρέπει να υποβάλετε στο Τμήμα μας από **18 Σεπτεμβρίου έως και 1 Οκτωβρίου 2023** τα παρακάτω συμπληρωματικά δικαιολογητικά που απαιτούνται για την ολοκλήρωση της εγγραφής σας:

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας, Θρησκευμάτων και Αθλητισμού.
* Φωτοτυπία της αστυνομικής ταυτότητας ή διαβατηρίου.
* Μία (1) πρόσφατη φωτογραφία τύπου αστυνομικής ταυτότητας.
* Πιστοποιητικό γέννησης (μόνον για άρρενες για την έκδοση πιστοποιητικού στρατολογικής χρήσης).

Οι επιτυχόντες της ειδικής κατηγορίας των πασχόντων από σοβαρές παθήσεις, επιπλέον των παραπάνω δικαιολογητικών, θα πρέπει να υποβάλουν:

* Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.
* Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε **α)** από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε **β)** από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

Οι επιτυχόντες με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, επιπλέον των παραπάνω δικαιολογητικών, θα πρέπει να υποβάλουν:

* Σχετική Βεβαίωση, ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή Έβρου. Αν έχουν μετεγγραφεί σε άλλο Δήμο άλλης περιοχής, τότε πρέπει να αποστείλουν ή να καταθέσουν αυτοπροσώπως όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ’ αυτόν, από Δήμο των ανωτέρων Νομών.

**Η ολοκλήρωση της εγγραφής όλων των νεοεισαχθέντων φοιτητών θα πρέπει να πραγματοποιηθεί με έναν από τους δυο παρακάτω τρόπους:**

**Α)** Υποβολή των παραπάνω δικαιολογητικών σε pdf αρχεία, μέσω της πλατφόρμας preregister.uniwa.gr, η οποία θα είναι προσβάσιμη από **18 Σεπτεμβρίου 2023 έως και 1 Οκτωβρίου 2023**.

Για την είσοδο στην πλατφόρμα απαιτούνται οι Ιδρυματικοί κωδικοί που θα αποσταλούν στους/στις φοιτητές/τριες μέσω SMS ή και e-mail (βάσει των στοιχείων επικοινωνίας που δήλωσαν στην ηλεκτρονική εφαρμογή του Υπουργείου), από το Πανεπιστήμιο μας

**Β)** Αποστολή των παραπάνω δικαιολογητικών με **ΣΥΣΤΗΜΕΝΗ ΕΠΙΣΤΟΛΗ** στη Γραμματεία του Τμήματος. Καταληκτική ημερομηνία κατάθεσης στην υπηρεσία ταχυδρομείου (ΕΛΤΑ/εταιρεία courier) είναι η **2 Οκτωβρίου 2023**.

Αποστολή Pdf αρχείων στο e-mail της Γραμματείας δεν θεωρείτε έγκυρη υποβολή.

**Σε περίπτωση τροποποίησης των ανωτέρω προθεσμιών θα αναρτηθεί ανακοίνωση στην ιστοσελίδα του Τμήματος.**

Στοιχεία επικοινωνίας της Γραμματείας του Τμήματος:

**Διεύθυνση:**

Πανεπιστήμιο Δυτικής Αττικής

Σχολής Δημόσιας Υγείας

Γραμματεία Τμήματος Δημόσιας και Κοινοτικής Υγείας

Πανεπιστημιούπολη Αθηνών

Λεωφόρος Αλεξάνδρας 196, Τ.Κ. 11521 Αθήνα